PRITARTA  
Sedos Vytauto Mačernio gimnazijos   
Metodinės tarybos posėdyje  
2015 m. rugsėjo 02 d. Nr. 1

PATVIRTINTA  
Sedos Vytauto Mačernio gimnazijos  
direktoriaus 2015 m. rugsėjo 03 d.  
įsakymu Nr.

**SEDOS VYTAUTO MAČERNIO GIMNAZIJOS**

**METODINĖS VEIKLOS ORGANIZAVIMO NUOSTATAI**

## I. BENDROSIOS NUOSTATOS

## 1. BENDROJI DALIS

## 1. Pagrindinės nuostatuose vartojamos sąvokos:

## Metodinė veikla- mokytojų, gimnazijos vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti kolegialiai bendradarbiaujant, keičiantis naujausia metodine bei dalykine informacija.

## Gimnazijos metodinė taryba- mokyklos atitinkamo dalyko (-ų) metodinių grupių pirmininkų ir mokyklos administratorių ugdymui grupė, reguliariai svarstanti ir teikianti siūlymus dalykų mokymo strategijos ir taktikos, ugdymo turinio kaitos ir įgyvendinimo, ugdymo organizavimo, pedagogų kvalifikacijos kėlimo ir atestavimo bei kitais klausimais, koordinuojanti metodinių grupių veiklą.

**Metodinė grupė** – mokykloje veikianti mokytojų grupė, sudaryta iš to paties arba artimų dalykų mokytojų.

**Metodinė priemonė**- mokytojų ir kitų specialistų parengta medžiaga, kurioje perteikiama ugdymo patirtis, rekomenduojama medžiaga mokymui (-si).

**Mokymo ir mokymosi priemonės**- mokinių ugdymui naudojamos vaizdinės, techninės, demonstracinės, laboratorinės, kompiuterinės priemonės, prietaisai, medžiagos, cheminiai reagentai ir kt.

## II. METODINĖS VEIKLOS TIKSLAS IR UŽDAVINIAI

1.  **Tikslas** – siekti nuolatinio mokytojų profesinės kompetencijos augimo ir švietimo proceso veiksmingumo užtikrinimo.

2. **Uždaviniai:**

     2.1. užtikrinti metodinį ir dalykinį mokytojų bendradarbiavimą;

     2.2 skleisti pedagogines ir metodines naujoves, dalytis gerąja pedagogine patirtimi, skatinti ją.

## III. METODINĖS VEIKLOS ORGANIZAVIMAS, REGLAMENTAVIMAS IR KOORDINAVIMAS

1. Metodinės tarybos nuostatai reglamentuoja metodinės veiklos tikslą ir uždavinius, Metodinės tarybos sudarymo ir veiklos principus, Metodinės tarybos ir metodinių grupių funkcijas, veiklos organizavimą.

2. Metodinė taryba savo veiklą grindžia Lietuvos Respublikos švietimo įstatymu, Švietimo ir mokslo ministro 2005 m. rugpjūčio 31 d. įsakymu Nr. ISAK-1781 „Dėl rekomendacijų mokytojų metodinei veiklai organizuoti patvirtinimo“, kitais norminiais teisės aktais, Sedos Vytauto Mačernio gimnazijos direktoriaus patvirtintais dokumentais ir šiais nuostatais.

3.  Gimnazijos metodinę tarybą sudaro metodinių grupių pirmininkai.

4.  Metodinės grupės pirmininkas renkamas metodinės grupės susirinkime kas vieneri- dveji metai.

5.  Metodinės tarybos sudėtis tvirtinama kiekvienų mokslo metų pradžioje gimnazijos direktoriaus įsakymu.

6.  Metodinės tarybos pirmininku direktoriaus įsakymu skiriamas direktoriaus pavaduotojas ugdymui.

7.  Metodinės tarybos sekretorius renkamas iš tarybos narių.

8.  Metodinės tarybos pirmininkas vadovauja metodinės tarybos veiklai, rūpinasi efektyviu tarybos darbu, planų ir ataskaitų parengimu, informuoja apie metodinės tarybos veiklą, organizuoja posėdžius, pateikia priimtus sprendimus suinteresuotiems asmenims bei institucijoms.

9.  Metodinės tarybos sekretorius tvarko metodinės tarybos dokumentaciją.

10. Posėdžiai kviečiami ne rečiau kaip kartą per du mėnesius.

11.Posėdį kviečia metodinės tarybos pirmininkas savo iniciatyva, metodinės tarybos nutarimu arba narių siūlymu.

12. Neeilinis posėdis gali būti organizuojamas ir gimnazijos direktoriaus pageidavimu.

13. Metodinės tarybos posėdis yra teisėtas, jei jame dalyvauja 2/3 jos narių.

14. Metodinės tarybos darbas organizuojamas vadovaujantis demokratijos, viešumo ir kolegialumo principais.

15. Esant finansinėms galimybėms darbas Metodinės tarybos nariui gali būti apmokamas.

16. Metodinė taryba savo veiklą vykdo per mokytojų metodines grupes. Mokykloje veikia pradinio ugdymo, lietuvių kalbos ir dorinio ugdymo, užsienio kalbų, gamtos ir tiksliųjų mokslų, socialinių mokslų ir kūno kultūros, menų ir technologijų bei švietimo pagalbos teikėjų metodinės grupės.

## IV. METODINIŲ GRUPIŲ IR METODINĖS TARYBOS FUNKCIJOS

**18. Metodinės grupės funkcijos:**

18.1. nagrinėti ugdymo turinio planavimo ir įgyvendinimo, vertinimo ir įsivertinimo strategijų įgyvendinimo klausimus; nustatyti grupių metodinės veiklos prioritetus;

18.2. nagrinėti dalykų ugdymo programas, aprobuoti mokomųjų dalykų teminius planus ir teikti rekomendacijas mokyklos vadovui dėl jų tvirtinimo;

18.3. nagrinėti mokinių ugdymo sėkmingumą ir jų pasiekimus;

18.4. konsultuotis dėl pedagoginių problemų sprendimo būdų ir darbo metodikų;

18.5. teikti siūlymus metodinės veiklos organizavimo klausimais gimnazijos metodinei tarybai, vadovui, jo pavaduotojams ugdymui, mokytojų tarybai.

**19. Gimnazijos metodinės tarybos funkcijos:**

19.1. kartu su gimnazijos vadovu, jo pavaduotojais ugdymui nustatyti mokytojų metodinės veiklos prioritetus mokykloje;

19.2. koordinuoti gimnazijoje veikiančių metodinių grupių veiklą, telkiant mokytojus ugdymo dermei, tęstinumui ir kokybei užtikrinti;

19.3. nagrinėti mokytojų kvalifikacijos tobulinimo poreikius, nustatyti jos prioritetus;

19.4. inicijuoti mokytojų bendradarbiavimą, gerosios pedagoginės patirties sklaidą, bendradarbiavimą su kitomis įstaigomis ir organizacijomis.

19.5. kartu su gimnazijos vadovu, jo pavaduotojais ugdymui nagrinėti ir planuoti ugdymo turinį, ugdymo proceso aprūpinimą, ugdymo kokybę ir ugdymo inovacijų diegimą; numatyti mokyklos veiklos gaires ir prioritetus.

19.6. inicijuoti metodinius renginius mokytojams gimnazijos, miesto, šalies, tarptautiniu mastu.

19.7. teikti siūlymus metodinėms grupėms, gimnazijos vadovui, jo pavaduotojams, metodiniams būreliams, mokyklų metodinei tarybai.

19.8. vertinti pasirinktas ugdymo proceso sritis ir teikti siūlymus joms tobulinti.

19.9. dalyvauti gimnazijos olimpiadų, konkursų, kitų renginių ir švenčių organizavime;

19.10. užtikrinti mokinių dalyvavimą miesto, respublikos olimpiadose, konkursuose, projektuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_